En 77-årig nordmand er i livsfare efter at han onsdag aften faldt ombord på et skib, der var ved at lægge til i Frederikshavn Havn.

Onsdag aften omkring klokken 19.15 pådrog en 77-årig nordmand sig alvorlige hovedskader, da han snublede og faldt ombord på det norske skib Amor. Amor var i færd med at fortøjre ved pier 6 i Frederikshavn Havn da den 77-årig snublede og faldt ned på et underliggende dæk. Ved faldet pådrog han sig alvorlige kvæstelser og blev bragt med ambulance til Aalborg Universitetshospital. Her vurderede man onsdag aften - og fortsat torsdag morgen - at manden er i livsfare. Søfartstyrelsen er underrettet og skal undersøge ulykken.